Diari Oficial de la Generalitat Valenciana


Sumari del DOGV 2867, del 12-11-1996 (1996/839888)

RESOLUCIÓ de 19 de gener de 1996, de la directora general de Qualitat Ambiental sobre declaració d'impacte ambiental.
---------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839888


Data del document
:   19-01-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 19 de gener de 1996, de la directora general de Qualitat Ambiental sobre declaració d'impacte ambiental.   
Vist l'expedient 211/95-AIA referent a la modificació puntual núm. 4 del Pla General d'Ordenació Urbana de Monòver, promogut pel seu ajuntament,   
Vist que la Direcció Territorial de Medi Ambient d'Alacant va remetre, el 12 de juliol de 1995, el projecte i estudi d'impacte ambiental de la modificació puntual núm. 4 del Pla General d'Ordenació Urbana de Monòver l'objecte és la reclassificació de 25,64 Ha. de sòl no urbanitzable comú a sòl urbanitzable d'ús industrial (polígon industrial El Pastoret),  
Vist que el 24 de juliol de 1995 es va sol·licitar a l'Ajuntament una ampliació de l'estudi d'impacte ambiental i la remissió de l'expedient d'informació pública,   
Vist que el 22 de desembre es va rebre de l'Ajuntament de Monòver l'ampliació sol·licitada i l'expedient d'informació pública. D'acord amb el certificat del secretari de l'Ajuntament, l'exposició pública es va realitzar mitjançant un anunci publicat en el Diari Oficial de la Generalitat Valenciana núm. 2542, de 3 de juliol de 1995, i el periòdic La Verdad de 26 de maig de 1995, durant un mes, període en el qual es va produir una al·legació per part d'Iberdrola, SA. L'al·legació adverteix sobre la necessitat d'adequar, en el seu dia, el projecte d'urbanització, pel que fa a la xarxa de distribució d'energia elèctrica, a les previsions legals.  
Atès que els terrenys objecte de reclassificació estan degradats principalment per l'existència d'un abocador il·legal de residus sòlids urbans i inerts, que produeix efectes negatius notables sobre el paisatge i sobre el medi ambient atmosfèric, denunciat davant el Servei d'Inspecció d'aquesta Conselleria,  
Atès que la nova classificació suposarà la clausura i el segellat de l'abocador de residus sòlids urbans, la qual cosa pot traslladar el problema a un altre lloc del terme municipal si no s'adopten les mesures necessàries per a la correcta gestió dels residus sòlids urbans i inertes que s'hi generen,  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5é de la Llei d'Impacte Ambiental i concordants del Reglament,  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, i la Llei 2/1989, de 3 de març, de la Generalitat Valenciana i d'altres disposicions que li són aplicables,  
Atès que l'article 5é de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei,  
Atès que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental,  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, des del punt de vista ambiental, la modificació puntual 4 del Pla General d'Ordenació Urbana de Monòver, en els termes previstos en l'estudi d'impacte ambiental, en la seua ampliació i d'acord amb les següents condicions:  
1) L'Ajuntament, abans del desenvolupament del sòl urbanitzable industrial, haurà de reservar una superfície de terreny suficient i adequat per al correcte tractament dels residus sòlids urbans i inerts que es generen al terme municipal.  
2) Els instruments urbanístics que desenvolupen el sòl urbanitzable justificaran i establiran les mesures protectores o correctores necessàries, relatives als següents aspectes:  
\* La disponibilitat d'aigua per als usos industrials previstos.  
\* L'adequat tractament de les aigües residuals, tant urbanes com industrials, que en qualsevol cas serà en depuradora, pròpia o mancomunada i no s'hi permetrà l'abocament sense depuració prèvia.  
\* Els edificis destinats en més d'un 10% de la seua superfície edificable a l'ús d'oficina, comercial, industrial, taller o magatzem, comptaran amb serveis que permeten la recollida selectiva dels diferents tipus de residus que es generen. Aquests serveis consistiran en contenidors o depòsits dotats de les mesures necessàries per a evitar emanacions, contaminacions, accidents i molèsties.  
\* Als vials de nova constitució es reservarà sòl per a la instal·lació de contenidors que permeten la recollida selectiva almenys de tres tipus de residus assimilables a urbans.  
Segon  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que, en defensa del seu dret, estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 19 de gener de 1996. La directora general de Qualitat Ambiental: Gloria Arnandis Boix.